ועדת הכלכלה, כנסת 25, פרוטוקול מספר 285, 2024-02-05 00:00

דוד ביטן: אני פותח את הדיון

דוד ביטן:  על סדר היום הצעה לדיון מהיר בנושא: "עשרות אלפים מהזכאים להנחות בתשלום חשבון החשמל לא מקבלים אותן", של ח"כ סימון מושיאשוילי, יסמין פרידמן, יוסף עטאונה, ניסים ואטורי

דוד ביטן:      לפני שניכנס לדיון, נמצאים כאן נציגי משפחות החללים

עמליה חן אפשטיין: ברשותכם, אני אקריא מהכתוב

עמליה חן אפשטיין:  שמי עמליה חן אפשטיין, אני סבתא של מעוז הי"ד

עמליה חן אפשטיין:  מעוז היה נכד עליז, שמח, דעתן וכשרוני

עמליה חן אפשטיין:  ברור שאני כסבתא לנכד ראשון אומר זאת אבל אתם יכולים לראות את כל הכשרונות שלו ביוטיוב

עמליה חן אפשטיין:  הקשר שלו עם מעוז היה כמעט כמו אימא ובן וכתוצאה מכך הוא שיתף אותי ואת בעלי בהרבה דברים

עמליה חן אפשטיין:  בשמח תורה, כאשר הוא גויס ועזב את אשתו והתינוקת שבקושי הכיר, מעוז ידע בדיוק למה הוא הולך והיה לו חשוב להתגייס ולהילחם למען מדינת ישראל

עמליה חן אפשטיין:  דיברנו איתו לפני שהוא נכנס לעזה ואמרתי לו: מעוז שלי, תשמור על עצמך נגד מפלצות, ומעוז, אתה נלחם נגד מפלצות

עמליה חן אפשטיין:  מעוז ענה לי: סבתא, אל תדאגי, אנחנו נילחם בהם עד שננצח

עמליה חן אפשטיין:  זה נחרט בזיכרוני

עמליה חן אפשטיין:  זאת בעצם צוואה שלו ושל הרבה לוחמים

עמליה חן אפשטיין:  אני תקווה שאתם מבינים שאת הצוואה הזו אסור לפספס וצריך לממש

עמליה חן אפשטיין:  לבי עם משפחות החטופים וגם עם הגיבורים שנהרגו בזמן שהם חושבים על החטופים

עמליה חן אפשטיין:      אני מקווה מאוד שלא תעצרו את הלחימה עד שתשמידו את כל הרוע הזה ותתנו ללוחמים להשלים את מטרות המלחמה שאתם הגדרתם, כל זאת כדי לקיים את צוואותיהם של הגיבורים שנפלו, שלא תהיינה לשווא

עמליה חן אפשטיין:  תודה לכם על ההקשבה

קריאה: (מטה משפחות החטופים)

קריאה:      אני רוצה לקחת את נושא החטופים ולהזכיר אותו בקשר לדיון שקיימתם כאן קודם בנושא החשמל ולצורך כך אומר שני דברים

קריאה:  זה דודי, גדי מוזס מקיבוץ ניר עוז

קריאה:  אחד מתוך ארבעה אנשים בקיבוץ ניר עוז נרצח או נחטף

קריאה:  גדי הוא איש חינוך שעבד בכל העולם בשם מדינת ישראל על מנת ללמוד ולמגר עוני

קריאה:  כשאנחנו מדברים על אנשים שצריכים את ההנחות בחשמל שלהם, אנחנו מדברים על קבוצות אוכלוסייה כאלה שהדוד שלי שנמצא אי שם בעזה עבד איתן

קריאה:  האיש הזה וכל שאר החטופים רשאים לחזור הביתה חיים

קריאה:  אני מבקשת להסב את תשומת ליבכם לעובדה שעדיין יש אנשים חיים חטופים ולא משנה מה ואיך תבחר ממשלת ישראל לעשות, היא צריכה להחזיר אותם בחיים

קריאה:       אתם דנים, חבר הכנסת דוד ביטן וחברי הוועדה, בנושא של תשלומים לחשמל

קריאה:  אני רוצה שתזכרו שהאנשים שלנו, החיים, החטופים בעזה, נמצאים עמוק במנהרות ללא חשמל, ללא אור, ללא מאווררים שמעבירים חמצן לנשימה ואנחנו יושבים כאן בחדר מאוורר, המזגן פועל כשבעצם כל החטופים שלנו לא זוכים ולו למאית מהתנאים בהם אנחנו מצויים

קריאה:  יש עוד אנשים חיים חטופים בעזה

קריאה:  אנחנו חייבים לעשות הכול כדי להחזיר אותם עכשיו הביתה

קריאה:  הדוד שלי ועוד 135 חטופים שנמצאים שם צריכים עכשיו להיות בבית

קריאה:  אין להם זמן, אין להם לא חשמל, לא מזון ולא מים

קריאה:  כשאנחנו מדברים על תנאים, אנחנו צריכים לזכור את התנאים בהם הם נמצאים שם

קריאה:  אני מבקשת מכם, אל תשכחו אותם

קריאה:  בכל דבר שאתם עושים, בבוקר כשאתם קמים, בלילה כשאתם הולכים לישון, בחלומות שלכם, אל תשכחו אותם

קריאה:  הם בלי חשמל, הם בלי מים, הם בלי מזון וזמן החיים שלהם אזל

קריאה:  את מי שאפשר להחזיר, בבקשה עשו ככל שביכולתכם

קריאה:  הצילו את הנפשות של האנשים האלה ותחזירו אותם הביתה כי לא תהיה שום מהות לשום דיון בממשלת ישראל אם היא תפקיר את החטופים בעזה

קריאה:  תודה רבה לכם

שמעון פרס: אני דוד של אבינתן אור שחטוף בעזה יחד עם נועה

שמעון פרס:  שניהם נחטפו ביחד מהמסיבה בנובה

שמעון פרס:  אני מגיע בשם אחי התאום שלא יכול להגיע מכיוון שהוא חולה בעקבות השמועות שהוא שמע, ואנחנו שומעים, על איזושהי עסקה שמישהו הפריח בבלון ניסוי

שמעון פרס:       אני רוצה להמשיך את הדברים שאמרה עמליה שמאוד ריגשו אותי

שמעון פרס:  אנחנו שומעים שחושבים על איזו עסקה שיחזירו את חלק מהחטופים, 35 חטופים, אחר כך 45 ימי הפוגה ואחר כך משא ומתן לגבי שאר החטופים

שמעון פרס:  אנחנו רוצים להגיד בצורה ברורה שעסקאות עם החמאס, אין

שמעון פרס:  לחמאס אין לא עסקאות ולא פשרות

שמעון פרס:  המטרה שלו היא ברורה, היא למעשה להמשיך את השלטון שלו ולהגיע לחיסול מדינת ישראל

שמעון פרס:  ברגע שאנחנו נשחרר 35 חטופים וניתן את 45 הימים האלה ולא נדאג שכל החטופים יגיעו ביחד, אנחנו לא נקבל אותם חיים

שמעון פרס:  שאר החטופים יישארו שם וימותו כיוון שהתנאים שהחמאס ירצה לאחר מכן, אחרי 45 ימי חסד אלה, הם יהיו תנאים שמדינת ישראל לא תוכל להסכים להם

שמעון פרס:  כלומר, המשך שלטון של חמאס בעזה ולמעשה סכנה לכל מדינת ישראל

שמעון פרס:  מאז ה-7 באוקטובר נהרגו יותר מ-200 לוחמים ועמליה היא סבתא אחת ויש עוד רבות כמוה

שמעון פרס:  מדינת ישראל תוכל להסכים שיהיה מצב שההרוגים האלה יהיו לחינם ושאר האזרחים יהיו בסכנת חיים?      אני רוצה לבקש ממך חבר הכנסת ביטן וגם מחברי הכנסת האחרים, תלחצו על כך שעסקה עושים רק על כל החטופים ביחד

שמעון פרס:  לא להסכים לעסקה שלא כוללת את כל החטופים ביחד

שמעון פרס:  אם זה לא קורה, ובהתחלה זה לא קורה, כמובן להמשיך ללחוץ מלחמתית עד שהחמאס ירד על הברכיים ויהיה מחויב להסכם הזה

שמעון פרס:  לא להסכים לשום דבר שהולך בשתי פעימות

שמעון פרס:  אנחנו דורשים ומבקשים מכם כחברי כנסת להפעיל את הלחץ הזה על הוועדה הביטחונית המצומצמת, בבקשה, כדי שאנחנו נוכל לראות את החטופים בחזרה אצלנו

שמעון פרס:  תודה רבה לכם

מירב סבירסקי: אני הייתי אצלך בלשכה ואני מבקשת בכל זאת לומר כמה מילים

מירב סבירסקי:  אני הבת של אורית ורפי שנרצחו בבארי ואחות של איתי שנרצח לפני שלושה שבועות

מירב סבירסקי:  הוא נרצח על ידי החמאס, ואני חוזרת על זה שוב, כתוצאה מהלחץ הצבאי

מירב סבירסקי:  רק בגלל שדיברת על לחץ צבאי, אני חייבת לציין את זה

מירב סבירסקי:  איתי נורה על ידי החמאס כתוצאה מהפצצה שהייתה בקרבת מקום

מירב סבירסקי:  זה לא משהו שהיה אמור לקרות ואף אחד לא רוצה שזה יקרה אבל אם אומרים לנו שוב ושוב שרק לחץ צבאי ויש אופציה לעסקה, תקבלו עסקה

מירב סבירסקי:  כל מה שאנחנו שומעים מחברי הממשלה זה למה לא

מירב סבירסקי:  או שתגיעו לעסקה יותר טובה אבל תתחילו להסביר איך אפשר להגיע לעסקה

מירב סבירסקי:  אם המחירים כואבים, בואו נחשוב איך אפשר לשלם אותם בלי שזה ימוטט אותנו כי מה שכרגע קורה זה שהחברה הזאת מתפרקת

מירב סבירסקי:  המוסר במדינה הזאת מתפרק

מירב סבירסקי:  עלי ויתרו בכל צורה שהיא

מירב סבירסקי:  המוסר כאן לא קיים יותר

מירב סבירסקי:      כרגע משתמשים בכל מיני כוחות כנגד המשפחות, מפלגים, משסעים ומפחידים

מירב סבירסקי:  כשאני אומרת מה זה אומר על המחירים, למשל אם צריך לשחרר אסירים – ואני לא מדברת על כמה כי אני לא מבינה בזה – בואו נראה איך האסירים האלה לא חוזרים לטרור

מירב סבירסקי:  אם צריך מתי שהוא לסגת מהרצועה ובשלב כלשהו יצטרכו לסגת ממנה, בואו נדבר על היום של אחרי כדי שהחמאס לא יחזור לשם

מירב סבירסקי:  זה לעומת מה שקורה כרגע כאשר לצפון הרצועה החמאס חוזר

מירב סבירסקי:      תתחילו להתעסק בדברים האמיתיים כדי לשחרר אותם כי אין זמן ולא שאין זמן, לי אין זמן, איתי מת וכך החטופים לאט לאט ילכו וימותו שם ועולים קולות שמוכנים לוותר על החיים שלהם שם

מירב סבירסקי:  אלה קולות שיגמרו את המדינה הזאת

מירב סבירסקי:  גומרים את המדינה הזאת

מירב סבירסקי:  אני באתי לכאן כי אני ממש מפחדת להיות כאן

מירב סבירסקי:  פחדתי ב-7 באוקטובר ומאז אני רק הולכת ומפחדת יותר ויותר להיות כאן ואין לי לאן ללכת

מירב סבירסקי:  תודה

קריאה: אם לא יחזירו את החטופים בחיים, אנחנו מאבדים את מדינת ישראל

דוד ביטן: אני נאלץ להמשיך בישיבה

קריאה: תודה לך אדוני

דוד ביטן: מגיש הבקשה, בבקשה

סימון מושיאשוילי: בראשית דבריי אומר שליבנו עם החטופים ומקווים שכל החטופים יחזרו

סימון מושיאשוילי:  גברת עמליה, נגעת לליבנו

סימון מושיאשוילי:  בדיוק לפני 27 שנים, אני זוכר את אסון המסוקים בו 73 חיילים נפלו באסון נורא כל כך כאשר שני מסוקים התנגשו זה בזה באזור הגליל

סימון מושיאשוילי:  יהי זכרם ברוך

סימון מושיאשוילי:  מאז אותו אסון לא היה אסון כזה שמדינת ישראל חוותה כמו ב-7 באוקטובר

סימון מושיאשוילי:  כולנו תקווה שכל החטופים יחזרו לביתם בריאים בנפשם ובגופם

סימון מושיאשוילי:       אדוני, תודה על הדיון

סימון מושיאשוילי:  אני אדבר בקצרה

סימון מושיאשוילי:  אין זמן מתאים יותר מהימים האלה לנסות ולהוזיל לאותם אלו שזכאים על פי חוק את עלויות החשמל שלהם

סימון מושיאשוילי:  עברתי על דוח מבקר המדינה בנושאים שנוגעים לעניין הדיון שלנו

סימון מושיאשוילי:  כ-158,000 זכאים שמהווים כ-36 אחוזים מתוך 471,000 זכאים, לא מקבלים בהתאם לזכאותם את ההנחות בחשבון החשמל ביניהם ניצולי שואה, משפחות קשות יום, חיילים בודדים

סימון מושיאשוילי:       לפני הדיון הייתה לי טרום שיחה עם מנכ"ל חברת החשמל מאיר שפיגלר ואני חושב שאסור לו להוריד את החשמל

סימון מושיאשוילי:  מאיר, אסור לך להוריד את החשמל והוא חייב תמיד להיות מחובר

סימון מושיאשוילי:  מאיר, אני רוצה לשמוע ממך דווקא בנקודה הזאת במה אנחנו כן יכולים לעזור אבל לפני כן מילה טובה לחברת חשמל

סימון מושיאשוילי:  בימים הקשים שאנחנו חווים מאז ה-7 באוקטובר העובדים לפעמים עובדים בתנאים כמו הלוחמים הן בדרום והן בצפון בקו הגבול

דוד ביטן: מה הטענה של מבקר המדינה בעניין? יש תקנה

סימון מושיאשוילי: מעבר לטענה

סימון מושיאשוילי:  הפתרון

סימון מושיאשוילי:  אנחנו הגענו לנקודה שכן יכולה לעזור

דוד ביטן: בחוק יש סעיף שמתייחס להנחה של 50 אחוזים שניתנת לאנשים מסוימים

דוד ביטן:  למגזרים מסוימים, מגודל של שימוש

דוד ביטן:  מה הטענה של מבקר המדינה, שאתם לא נותנים את זה? אתם הרי נותנים את זה

מאיר פעיל: קודם כל, תודה רבה על הדיון

מאיר פעיל:  שנית, תודה רבה על הפרגון לעובדי חברת החשמל

מאיר פעיל:  מגיע להם בזכות מלאה ולא בחסד ואכן הם נמצאים בשטח כמו חיילים אבל באזרחי ועושים את המוטל עליהם יום-יום ושעה שעה

מאיר פעיל:       לגבי הדוח עצמו

מאיר פעיל:  המבקר העלה סדר גודל של 158,000 זכאים שלא מקבלים את מה שהחוק נתן להם במסגרת הנחות או פטורים מתשלום חשמל

דוד ביטן: למה לא מקבלים? הם צריכים להגיש בקשה? אתה יודע מי הם?     

מאיר פעיל: אני אומר

מאיר פעיל:  אנחנו פילחנו את האוכלוסייה הזאת והגענו כרגע למצב שאנחנו יודעים במי מדובר עד להיקף של כ-20,000 זכאים שאנחנו לא יודעים מי הם משום העובדה שאו שאין להם מונה או שהם לא רשומים בחברת חשמל או שהם נמצאים במקומות שלנו אין שום ידע אודותיהם

מאיר פעיל:  מעבר לזה, אמרתי לחבר הכנסת סימון מושיאשוילי ואני אומר שוב שאנחנו מתחננים למשרד המשפטים שיכיר בחברת החשמל כגוף ציבורי על מנת שכאשר אנחנו פונים למשל לביטוח הלאומי לקבל נתונים, אנחנו מקבלים מהם נתונים אבל לא בגלל שהדבר הזה מעוגן בחקיקה

מאיר פעיל:  אנחנו רוצים את הנתונים כי אנחנו רוצים לתת לאנשים את מה שמגיע להם בלי שהם ידעו, על בסיס ניתוחים שאנחנו יכולים לבצע באמצעות נתונים שיונחו לפתחנו

דוד ביטן: מה המבקר טוען? הוא טוען שלא כולם קיבלו?     

מאיר פעיל: הוא טוען שלא כולם קיבלו

מאיר פעיל:  ערכנו פילוח ומכל מה הוא טוען, אנחנו לא יודעים לתת מענה לגבי 20,000 זכאים

דוד ביטן: 20,000 מתוך כמה?     

מאיר פעיל: מתוך 90,000

מאיר פעיל:  הוא דיבר על 158,000 זכאים שלכאורה לא מיצו את הזכאות שלהם

מאיר פעיל:  אנחנו איתרנו 65,000 ככאלה שזכאים פעמיים לקבל את ההטבה – הרי בן אדם לא יכול לקבל אותה פעמיים - אם יש לו קצבת אזרח ותיק ויש בה השלמת הכנסה והוא ניצול שואה

מאיר פעיל:  משתי הקטיגוריות הוא יכול לקבל אבל הוא מקבל רק פעם אחת

מאיר פעיל:  מיפינו אותם ומדובר ב-65,000

מאיר פעיל:  יש כ-3,500 חיילים בודדים וצריכים לקבל נתונים מצה"ל

מאיר פעיל:  יש זכאים שהם חסרי כתובת מהפזורה הבדואית שמונים כ-5,000

מאיר פעיל:  אנחנו לא יודעים איך להגיע אליהם

מאיר פעיל:  אין לנו יכולת להגיע אליהם הגם שהם זכאים לפי החוק הנוכחי

מאיר פעיל:  יש כ-40,000 או 45,000 זכאים שהם מקבלי השלמת הכנסה והם זכאים

דוד ביטן: מה הפתרון המוצע? אם אתה לא יכול להגיע לאנשים האלה מה הפתרון המוצע?     

מאיר פעיל: אנחנו מגיעים אליהם

מאיר פעיל:  כל אלה כבר נמצאים והם כן מקבלים

מאיר פעיל:  בדוחות של מבקר המדינה הוא לא לקח בחשבון שאנחנו כבר נתנו להם את הזכאות מתוקף זה שהם זוגות

מאיר פעיל:  זוג לא יכול לקבל פעמיים

סימון מושיאשוילי: בכל זאת יש כאלה שעדיין נעדרים ולא מקבלים

מאיר פעיל: נכון

מאיר פעיל:  אמרתי, כ-20,000 שאנחנו לא יכולים לאתר אותם

סימון מושיאשוילי: אולי חברת חשמל תפעל באמצעות פרסום, אם זה במדיה הדיגיטלית ואם זה בעיתונות הכתובה

דוד ביטן: כשאתה מאתר עכשיו בן אדם, אתה נותן לו רטרואקטיבית את הזיכוי?     

מאיר פעיל: כן

מאיר פעיל:  בוודאי

מאיר פעיל:  אם בן אדם זכאי ואנחנו הצלחנו לזהות את הנתונים שלו, זה יהיה רטרואקטיבית מרגע הזכאות שלו

מאיר פעיל:  על זה בכלל אין עוררין

מאיר פעיל:  אנחנו הקמנו מיוזמתנו, הדירקטוריון הקים מיוזמתו, קרן בהיקף של 15 מיליון שקלים כדי לסייע לאנשים שידם אינה משגת

מאיר פעיל:  הכפלנו את הקרן הזאת באמצעות הקרן לידידות ועכשיו הקרן הזאת עומדת על סך 30 מיליון שקלים

מאיר פעיל:  זאת קרן פעילה ואנחנו נותנים הנחות או פטורים מתשלום לאלה שחייבים לשלם לחברת החשמל

מאיר פעיל:  אנחנו רוצים לתת לכל זכאי את כל מה שמגיע לו כי מגיע לו

מאיר פעיל:  אנחנו לא עושים לא טובה

יסמין פרידמן: זה חשוב מה שאתה אומר

מאיר פעיל: אנחנו רוצים נתונים

מאיר פעיל:  אנחנו רוצים להיות פרו אקטיביים

מאיר פעיל:  משרד המשפטים, למרות בקשות, הפצרות ותחנונים שלנו להיות מוגדרים כגוף ציבורי כדי שנוכל לקבל את הנתונים לטובת העניין, טרם אישרו לנו את זה

יסמין פרידמן: מדוע המשרד מתנגד?     

מאיר פעיל: צריך לשאול אותו

סימון מושיאשוילי: אני מבין שאפילו לא קיבלת התייחסות

מאיר פעיל: יכול להיות שקיבלנו התייחסות שהיא מבחינתנו לצאת ידי חובה

מאיר פעיל:  אין בה דבר וחצי דבר שהוא ענייני כי אם זה היה ענייני, היינו מגיבים

מאיר פעיל:  אנחנו חוזרים על המכתבים האלה

מאיר פעיל:  אני נמצא בתפקיד כשנה ושלושה חודשים, למיטב זיכרוני אני בעצמי חתמתי על שני מכתבים בנושא הזה

מאיר פעיל:  לפני הוציאו מכתבים

מאיר פעיל:  שלחנו את המכתבים הנוכחיים עם המספחים של המכתבים מן העבר ואנחנו רוצים את זה כדי לממש את היכולת לאתר את הזכאים ולתת להם את מה שמגיע להם בדין, בזכות ולא בחסד

סימון מושיאשוילי: עוד נקודה

סימון מושיאשוילי:  רמת השירות במוקד 103 נמצאת במגמת ירידה

מאיר פעיל: התכוונת במגמת שיפור

סימון מושיאשוילי: לא

סימון מושיאשוילי:  נכון לשנת 2022

מאיר פעיל: אנחנו מדברים על 2023 ו-2024

מאיר פעיל:  אני יכול לדבר על מה שהיה בתקופתי

מאיר פעיל:  אני כבר אומר ואני כל הזמן אומר שהשירות בחברת החשמל עד שנת 2018 היה לעילא ולעילא

מאיר פעיל:  לצערי הרב מאז הוא הידרדר בצורה איומה ונוראה ואנחנו עושים כל שלאל ידינו כדי להחזיר עטרה ליושנה

מאיר פעיל:  במוקד הטלפוני ננקטו פעולות מתחילת שנת 2023 והתוצאות לא מבוששות להגיע

מאיר פעיל:  השיפור ניכר מאוד ואנחנו במצב שבממוצע עונים לפונים פחות משלוש דקות שמחויבות על פי החוק ויש לנו כאן טבלה שיכולה להעיד על שינויים שחלו בנושא הזה

מאיר פעיל:  נכון להיום אני חושב שאנחנו עומדים על שתי דקות ואולי אפילו על פחות מכך

מופיד גאנם: ירדנו גם משתי דקות

מופיד גאנם:  אפשר לראות בחודש נובמבר ובאוקטובר שירדנו משתי דקות לדקה ושלוש שניות, דקה ותשע שניות

מופיד גאנם:  עשינו קפיצת מדרגה מאוד מאוד משמעותית בתוך המוקד

מופיד גאנם:  יש לנו חמישה מוקדים, שלושה מוקדים בבית ועוד שני מוקדים בחוץ

סימון מושיאשוילי: התייחסת לאוקטובר-נובמבר

סימון מושיאשוילי:  מה עם דצמבר?     

מופיד גאנם: גם דצמבר

מופיד גאנם:  אנחנו עומדים על שתי דקות

מופיד גאנם:  באוקטובר היה 1,9

יסמין פרידמן: מלחמה

יסמין פרידמן:  אנשים במילואים

סימון מושיאשוילי: בכוונה שאלתי על דצמבר

סימון מושיאשוילי:  תגיד כמה היה בספטמבר, כמה היה באוגוסט

מופיד גאנם: בספטמבר – ארבע דקות, באוגוסט – ארבע דקות

מופיד גאנם:  עכשיו, בחודשי החורף כיוון שיש ריבוי של תקלות, בדרך כלל יש איזושהי ירידה אבל אחרי החורף אנחנו עולים

מופיד גאנם:  כשאתה מדבר על שתי דקות, זה מענה מצוין ומוביל

סימון מושיאשוילי: אם אלה שתי דקות, אני מסכים איתך

מופיד גאנם: חוץ מכך שאנחנו בוחנים את נושא זמני ההמתנה, יש גם דברים יותר חשובים שאנחנו נותנים

מופיד גאנם:  סגירת מעגל טיפול שלנו מעל 90 אחוזים - כאשר מישהו מתקשר מאוד חשוב שהוא יקבל תשובה וסוגרים את מעגל הטיפול בזמן השיחה

מופיד גאנם:  אנחנו סקרים והיום הסקרים של הלקוחות שלנו מתקרבים ל-90 אחוזים ואני רוצה לומר שגם שיפרנו את המענה בשפות, כולל בשפה הערבית, כך שכל אזרח שרוצה לקבל את המענה בשפה שלו, יכול ללחוץ על 3 או 2 ויקבל את הדברים בשפה מסוימת

מופיד גאנם:  המוקד של חברת חשמל היום הוא מהמוקדים המובילים במדינה

מאיר פעיל: אני רוצה להוסיף עוד משהו, כדי לאזן את הדברים

מאיר פעיל:  יש עוד מה לעשות ושלא תהיינה אי הבנות

מאיר פעיל:  יש בהחלט כרגע מאמצים כבירים לא רק לענות בטווח זמן סביר אלא גם לדאוג לכך שבמענה יתקבל מענה מלא לפנייה

מאיר פעיל:  כלומר, לסגור פנייה כמו שצריך

מאיר פעיל:  בהיבט הזה, בעיקר בתחום ההזמנות, אנחנו שוקדים על הנושא הזה ופועלים כדי לשפר את המערכות גם מבחינת פנייה באמצעים דיגיטליים וגם מבחינת פנייה ומענה אנושי

מאיר פעיל:  בשנה האחרונה למשל מ-11 עמדות שירות פרונטליות אנחנו נמצאים במרחק נגיעה מ-30 עמדות מענה פרונטליות בכל רחבי הארץ בעיקר בפריפריה, כמו למשל צפת, נהריה, טבריה, ירוחם, דימונה, אריאל

מאיר פעיל:  אנחנו בהחלט פועלים להרחיב את המענה גם באמצעים דיגיטליים וגם באמצעות מענה פרונטלי

איימן עודה: מאיר, אני רוצה להעלות על נס הרבה מהעבודה שלך תפקידים אחרים

איימן עודה:  אני זוכר בזמן שהיית מנכ"ל הביטוח הלאומי, אנחנו עבדנו יחד ואני מאוד מאוד מעריך את העשייה שלך

איימן עודה:  תגיד לי בבקשה לגבי אי חיבור חשמל לאנשים שאין להם טופס 4 כאשר דווקא בתקופה הזאת ודווקא בחודש הזה אנשים מתחברים פיראטי אבל אחד דרך השני, בגלל הקור והשימוש בחשמל

דוד ביטן: יש ניתוקים

איימן עודה: כן, כל הזמן יש ניתוקים בהרבה בתים, מה גם שזה עלול לסכן חיים

איימן עודה:  אני חושב שבמאה ה-21 הצורך בחשמל הוא לא משהו פריווילגי אלא זה אמור להיות מהדברים הכי אלמנטריים שיש ולא צריך לקשור את זה לחוקי תכנון ובנייה המקובלים עד היום

איימן עודה:  אני יודע שעמדת חברת החשמל כל הזמן הייתה בכיוון החיובי והבעיה במשרד המשפטים מסיבות כאלה ואחרות, חלק מהן סיבות אובייקטיביות

איימן עודה:  אם למשל בן אדם יקבל חשמל, הוא לא יצטרך טופס 4

מאיר פעיל: שיטפלו זה אלה שאחראים על הפיקוח והאכיפה בתחום התכנון והבנייה

מאיר פעיל:  מה לחברת החשמל ולזה?      

איימן עודה: נכון אבל אפשר לעשות את זה בדרך אחרת כמו להפקיד כסף או כל מיני דרכים אחרות כדי שהכסף בסוף אכן יגיע

איימן עודה:  לא צריך למנוע מאנשים שהחשמל יגיע אליהם

מאיר פעיל: אגב, מים באמת לא מנתקים

איימן עודה: השאלה החשובה שלי היא איך חברת החשמל תתגייס, אבל ממש תתגייס, בלחץ על משרד המשפטים? איך אתה רואה את הדברים?     

מאיר פעיל: יושב-ראש הוועדה הנוכחי אכן שוקד על העניין

מאיר פעיל:  יש חקיקה שעברה בקריאה טרומית

איימן עודה: דוד ביטן בא מחברות מוחלשות והוא מכיר את זה היטב

מאיר פעיל: כפי שאמרתי, הוא כרגע מוביל דיונים לטובת העניין

מאיר פעיל:  חברת החשמל היא בעלת האינטרס המובהק ביותר לחבר חשמל לכל מבנה שמתאים מבחינת הבטיחות והתנאים שאנחנו נדרשים להם כדי לחבר ואתם לחשמל

מאיר פעיל:  חד ונחרץ

מאיר פעיל:  אגב, אני מסכים איתך

מאיר פעיל:  אני אמרתי את זה בעבר, אין מנורה, לא חדר, לא בית, אין מנורה באותם אתרים בהם אין טופס 4 וטופס אכלוס שהוא לא דולקת

מאיר פעיל:  אם היא לא דולקת, היא שרופה

מאיר פעיל:  הכול נעשה באמצעות חיבורים פיראטיים, מפילים את הרשת, פוגעים באוכלוסיות שיש להן טופס 4 וטופס אכלוס מכיוון שהרשת היא רשת אחת וברגע שיש חיבורים פיראטיים, אנחנו לא יודעים מה הצריכה

מאיר פעיל:  כתוצאה מכך יש העמסת יתר, הרשת קורסת והיא פוגעת גם באלה שיש להם טופס 4 וטופס אכלוס

מאיר פעיל:  אנחנו אומרים שאחת ולתמיד התקנה הזאת שעלתה על הפרק ב-1981 צריכה מבחינת חברת החשמל להיגנז, להיות עבר נשכח

מאיר פעיל:  אנחנו רוצים לחבר חשמל לכל מי שמתאים

מאיר פעיל:  נקודה

מאיר פעיל:  משרד הפנים, עם כל היחידות לאכיפה ופיקוח על הבנייה, שהוא יעשה את העבודה שלו ביחד עם ועדות התכנון והבנייה

מאיר פעיל:  לא חברת החשמל

איימן עודה: אני מעריך לא רק את העמדה אלא גם את הנחרצות וסגנון הדיבור

איימן עודה:  אני מאוד מתחבר לכל זה אבל השאלה היא איך נצליח הפעם

איימן עודה:  אתה יודע שזה הנושא שנמשך 30 שנים

מאיר פעיל: נכון

איימן עודה: 30 שנים אנחנו מתקרבים להישג ונכשלים

איימן עודה:  איך הפעם נצליח?     

מאיר פעיל: אבל אתה חבר כנסת ואתה בטח רוצה שמה שמחוקקים בכנסת יבצעו הלכה למעשה בשטח

מאיר פעיל:  הלוואי ואני הייתי יכול לעשות את הדברים האלה מבלי להיות פורע חוק אבל החוק מונע את זה ממני

מאיר פעיל:  אני לא יכול לעשות את זה

מאיר פעיל:  אני רוצה

איימן עודה:  מהניסיון שלך, אתה נמצא שם ולא אנחנו, אתה יום-יום במקום הזה, לנו יש 1,000 דברים על הראש בגלל שאנחנו נציגי ציבור

מאיר פעיל: היושב-ראש מקדם עכשיו חקיקה

יוסף עטאונה: מקדמים עכשיו חוק לחברה דרוזית

יוסף עטאונה:  אולי אחרי שהוא יעבור – נלך דרך בג"ץ

יוסף עטאונה:  אין דרך אחרת

איימן עודה: נתנהג בחוכמה

איימן עודה:  ניתן לזה לעבור ואחר כך נבקש שוויוניות

יסמין פרידמן: מאיר, לגבי הקרן שציינת

יסמין פרידמן:  אתה מדבר על הקרן שבזמנו גם הגיע דרך משרד האנרגיה?     

מאיר פעיל: לא

מאיר פעיל:  יש קרן שהוקמה על ידי דירקטוריון חברת החשמל ובתמיכה מוחלטת של הנהלת חברת החשמל

איימן עודה: אני רוצה להגיד משהו בקשר לדרוזים

איימן עודה:  שלא ימנעו מהם בטענה שיש לזה השלכות רוחביות

איימן עודה:  אני אומר כן, תעבירו

איימן עודה:  הטענה תהיה שאחר כך יבואו אחרים ויהיו השלכות רוחביות

סימון מושיאשוילי: איימן, אתה מבקש דיון מעקב?     

איימן עודה: כן

יסמין פרידמן: לגבי הקרן

מאיר פעיל: למיטב זיכרוני הקרן הזאת הוקמה בשנת 2022

מאיר פעיל:  בבסיסה היא עמדה על כ-15 מיליון שקלים, קרן שאמורה לתת מענים לאנשים עם בעיות סוציאליות חריגות והומניות

מאיר פעיל:  אנחנו ביחד עם הקרן לידידות הצלחנו להכפיל את הסכום שעומד בקרן ומדי שנה הסכום הוא 30 מיליון שקלים

יסמין פרידמן: מהיכן הגיעו ה-15 מיליון שקלים?     

מאיר פעיל: 15 מיליון מחברת החשמל ו-15 מיליון מהקרן לידידות

מאיר פעיל:  ביחד 30 מיליון שקלים

יסמין פרידמן: מה הקריטריונים? איך אנשים מגישים?     

מאיר פעיל: סוציאליים והומניים

מאיר פעיל:  אני חושב שמופיד יכול להרחיב

מאיר פעיל:  יש לנו קריטריונים

יסמין פרידמן: יש ועדה שמתכנסת אחת לשבוע

מאיר פעיל: היא מתכנסת באופן שוטף

מאיר פעיל:  חוץ מזה, הקמנו מאז פרוץ המלחמה ב-7 באוקטובר קרן נוספת שנקראת קרן חרבות ברזל כדי לעזור לאותן משפחות שנפגעו אנושות במלחמה הזאת, בעיקר כל התושבים ביישובים עוטפי עזה, שדרות, והקרן הזאת פעילה והיא נתנה פטור מוחלט מתשלום חשמל לאותן משפחות בגין החשבוניות של אוקטובר-נובמבר-דצמבר

מאיר פעיל:  זה אומר שהם קיבלו פטור מתשלום חשמל עבור חודשים אוגוסט, ספטמבר, אוקטובר, נובמבר ודצמבר

מאיר פעיל:  זה נעשה באמצעות הדירקטוריון של החברה

מאיר פעיל:  עד עכשיו העברנו לטובת העניין מעל 10 מיליון שקלים וכל הזמן אנחנו פועלים כדי להקל ולנסות לסייע ככל שניתן לכל מי שנפגע במהלך המלחמה הנוכחית

יסמין פרידמן: אחר כך אני אבקש פרטים איך ניגשים וכל כמה זמן הוועדה מתכנסת

יסמין פרידמן:      שאלה נוספת

יסמין פרידמן:  כולנו הבנו שמחירי החשמל הולכים לעלות כבר החודש

יסמין פרידמן:  מצד אחד אתה מציין אתם מעבירים 10 מיליון שקלים לכאן ו-15 מיליון לכאן, ומצד שני מחירי החשמל הולכים לעלות החודש

יסמין פרידמן:  האם אתה יכול להסביר למה הם הולכים לעלות שוב?     

מאיר פעיל: כן

מאיר פעיל:  אבל קודם כל, ברשותך, אני אציין משהו שכדאי לכולם לדעת

מאיר פעיל:  מדינת ישראל לצערי הרב היא המדינה עם יוקר המחיה הגבוה ביותר

יסמין פרידמן: עוד משנת 2009

מאיר פעיל: לא אמרתי מתי

יסמין פרידמן: אני אומרת

מאיר פעיל: מקרב כל המדינות שאנחנו רוצים להידמות להן ולהשתוות אליהן, כאן יוקר המחיה הגבוה ביותר

מאיר פעיל:  מצד שני מחיר החשמל הוא מהנמוכים ביותר לעומת הקיים בכל המדינות האלה

מאיר פעיל:       לשאלתך

מאיר פעיל:  זה עולם של הוצאות מול הכנסות

מאיר פעיל:  לייצר חשמל עולה כסף

מאיר פעיל:  יש את הדלקים, יש כוח אדם, יש מערכות שלמות שצריכות לתחזק אותן, לפרוס רשת, לתחזק אותה, לתפעל אותה

מאיר פעיל:  לזה יש עלויות

מאיר פעיל:  לא חברת החשמל קובעת את התעריף

מאיר פעיל:  רשות החשמל קובעת את התעריף והיא זו שמחילה אותו על כולם

מאיר פעיל:  מעבר לזה, אני רוצה לומר לך שהייתה כאן באחת מהישיבות מישהי, נדמה לי מלובי 99, שאמרה בדיוק את מה שאת אמרת

מאיר פעיל:  שאלתי אותה: אם תהיה הפסקת חשמל, את רוצה החשמל יחזור לביתך תוך חמש דקות או תוך שעתיים? היא לא ענתה כי זו הייתה שאלה רטורית

מאיר פעיל:  כדי לשפר את המערכות ואת היכולת לספק חשמל בצורה מהירה, גם כשיש תקלות ברשת, צריך לשדרג, לתפעל ולחדש את הרשת

מאיר פעיל:  לשם כך צריך כספים

מאיר פעיל:  הכספים באים מתעריף החשמל

מאיר פעיל:  שם בסופו של יום יש גם את העלויות שנגזרות

מאיר פעיל:      אני רוצה לומר לך עוד דבר

מאיר פעיל:  עליית החשמל הנוכחית במקרה לא הולכת לחברת החשמל

מאיר פעיל:  להפך

מאיר פעיל:  אנחנו גורעים מהסכומים שהתקבלו במסגרת התעריף עכשיו, שאמורים לאשר אותו או אישרו אותו לאחרונה, כמיליארד ו-200 מיליון שקלים מהכספים שחברת החשמל הייתה אמורה לקבל אלמלא עשו שינוי כלשהו בתעריף החשמל

מאיר פעיל:  אני מדבר על נכון לעכשיו

מאיר פעיל:  אני מקווה מאוד שיתקנו את זה לאחר מכן כי בסוף אין ארוחת חינם, אמר את זה מילטון פרידמן, ולמיטב זיכרוני אנחנו לא בדור יוצאי המדבר שיש בו מן ושליו

מאיר פעיל:  אין יש מאין

מאיר פעיל:  אם רוצים, שיביאו מקורות אחרים

מאיר פעיל:  אנחנו, אם זה תלוי בי, ניתן חשמל חינם לכולם אבל תביאו את המקורות באמצעותם אפשר לייצר את החשמל

מאיר פעיל:      למה לא שאלת למה העלו את תעריף המים?     

יסמין פרידמן: כל הזמן אני שואלת

יסמין פרידמן:  אני שואלת על כל עליית מחירים

סימון מושיאשוילי: אגב, כאשר מחירי הדלקים יורדים, מחיר החשמל יורד

מאיר פעיל: מחירי הדלקים תמיד עולים מאוד

דוד ביטן: החשמל עלה בגלל הוצאות המלחמה

יסמין פרידמן: זה לא מה שהוא אומר

דוד ביטן: אני מוסיף על דבריו

דוד ביטן:  משלים אותם

דוד ביטן:  המחיר היה צריך לרדת לפחות בשני אחוזים, אם לא יותר, בעקבות המכירה של תחנת כוח

מאיר פעיל: אלמלא המכירה של תחנת אשכול שאנחנו, חברת החשמל - - -     

דוד ביטן: רגע

דוד ביטן:  בגלל המלחמה, חברת החשמל הייתה צריכה לספק מלאי של סולר ופחם למקרה חירום, בחלק כנראה השתמשו, כי תחנות הגז בזמן מלחמה מפסיקות לפעול כי אם מפציצים אותן כשהן פועלות, המצב הוא קטסטרופלי

דוד ביטן:  אם הן לא פועלות, גם אם מפציצים אותן, זה משהו אחר

דוד ביטן:  לכן הם צריכים את המלאי הזה שהוא לבדו עולה קרוב לשני מיליארד שקלים

דוד ביטן:  בגדול היו צריכים לקנות עוד מלאים, של תחנות, של כל מיני דברים שקשורים לחלפים במקרה שיש הפצצות כאלה ואחרות

דוד ביטן:  במצב הזה אני נאלצתי, למרות הלחץ שלי להוריד את מחיר החשמל, אמרתי לרשות החשמל שאני מתעלם מהבקשה שלי כרגע - בגלל המלחמה – להפחית את מחיר החשמל, מה שהיה הגיוני לאור מכירת ההכנסות שנכנסו מהמכירה

יסמין פרידמן: לא רק שהמחיר לא יורד אלא הוא עולה

דוד ביטן: הם היו צריכים להפחית אבל ההוצאות כל כך גדולות שהמחיר עלה

דוד ביטן:  זאת הסיבה

דוד ביטן:  המלחמה היא הסיבה לעלייה

יסמין פרידמן: אני מסתכלת על כלל התמונה של אזרחי מדינת ישראל

יסמין פרידמן:  מחיר המזון עלה, מחיר החשמל עלה, מחיר המים עלה, הכול עלה

דוד ביטן: גם המלחמה עולה

יסמין פרידמן: נכון

יסמין פרידמן:  השאלה שלי היא אם במקרה הזה לא היה ראוי שממשלת ישראל תכניס יד לכיס ותעזור לחברת החשמל כדי שזה לא ייפול על האזרחים

יסמין פרידמן:  אם אתה מדבר על שני מיליארד שקלים, זה משהו שאפשר לעשות

דוד ביטן: זה יותר משני מיליארד שקלים

דוד ביטן:  אמרתי גם חלפים ויש גם מסלול

דוד ביטן:  בסופו של דבר הם יכולים להשתמש ועוד פעם לקנות

דוד ביטן:  זה לא שני מיליארד שקלים

דוד ביטן:  ברור שלא

דוד ביטן:  במצב הזה שחבר החשמל לא יכלה לעמוד בעניין הזה מכספה, נאלצתי אני להגיד לרשות החשמל, כדי לא להעלות את מחיר החשמל יותר, שאני כרגע מוותר להם על העניין הזה וכבר לא לוחץ בו

דוד ביטן:  ברור שבסופו של דבר אנחנו נתייחס גם להפחתת מחיר החשמל

מאיר פעיל: כבוד היושב-ראש, אני רוצה להוסיף

מאיר פעיל:  כדאי שתשמעי

מאיר פעיל:  אוגוסט 2022, תעריפי החשמל על בסיס ענייני של עלויות לייצורו היה אמור לעלות 20 אחוזים והוא עלה ב-8

מאיר פעיל: 6 אחוזים

מאיר פעיל:  בינואר 2023 תעריף החשמל היה אמור לעלות ב-31 אחוזים בגלל מחירי הפחם שנסקו לשמים בין היתר עקב המלחמה באוקראינה, מחירי החשמל עלו ב-8

מאיר פעיל: 2 אחוזים בלבד

מאיר פעיל:  בפברואר מחירי החשמל ירדו ב-1

מאיר פעיל: 5 אחוזים

מאיר פעיל:  אחר כך הם ירדו ב-2

מאיר פעיל: 4 אחוזים

מאיר פעיל:  בסוף יש גבול, מייצרים חשמל, יש הוצאות, צריך מקורות

מאיר פעיל:  אני לא מכיר שיטה אחרת

מאיר פעיל:  אם את מכירה שיטה אחרת, נשמח לאמץ אותה

מאיר פעיל:  אני לא יודע לעשות את זה

יסמין פרידמן: יש שני מקורות, האזרחים והממשלה

מאיר פעיל: האזרחים מקבלים שירות

מאיר פעיל:  הם מקבלים מוצר

יסמין פרידמן: נכון, אבל האזרחים משלמים פעמיים

יסמין פרידמן:  הם משלמים גם לחברת חשמל והם משלמים גם לממשלה

יסמין פרידמן:  לכן בתקופה כזו של המלחמה, אני מצפה שהממשלה תעזור

מאיר פעיל: ברשותך, אני מתייחס לחברת החשמל

דוד ביטן: היא מממנת עכשיו את הוצאות המלחמה

דוד ביטן:  יש גם גבול כמה אפשר לממן ואני מדבר עם אנשים שבאים ומבקשים כסף

יסמין פרידמן: נכון, אבל לי מאוד קשה שסדרי העדיפות הוא 15 מיליון שקלים כרגע למרכז מורשת לגנדי

דוד ביטן: זה קשקוש של כסף

יסמין פרידמן: זה 15 מיליון וזה עוד 15 מיליון שקלים

דוד ביטן: 200 מיליון שקלים להבימה או לקאמרי, זה לא רלוונטי

יסמין פרידמן: מה זה קשור?     

דוד ביטן: גם אני יכול להגיד לך מה זה קשור

דוד ביטן:  בסופו של דבר לא הפחיתו לכל הגופים האלה וגם לא צריך להפחית לאחרים

דוד ביטן:  אני אומר משהו אחר

דוד ביטן:  הבעיה שלנו בחשמל ובמים היא שבניגוד לתחבורה שהמדינה מממנת את הוצאות הפיתוח של הגשרים והכבישים, בחשמל זה נכנס לתעריף

דוד ביטן:  זאת אומרת שאת זה צריך להפסיק

דוד ביטן:  יש השקעות בחשמל שצריכות להיות השקעות של המדינה, מהכספים הנגבים באופן כללי וזו בדיוק הבעיה

דוד ביטן:  בחשמל העבירו חוק שכל ההוצאות נכנסות לתעריף ואז מחלקים את ההשקעות לאורך שנים ומעלים את התעריף כל הזמן

דוד ביטן:  זה צריך להיפסק גם בחשמל וגם במים

דוד ביטן:  אולי לא הכול אבל לפחות במדיניות של טווח ארוך צריך להתחיל להשקיע כמו שמשקיעים

דוד ביטן:  לא ראיתי שגובים מאנשים כסף על כך שבונים גשרים וסוללים כבישים

דוד ביטן:  לא

דוד ביטן:  זה על חשבון תקציבי הפיתוח של המדינה

מאיר פעיל: כבוד היושב-ראש, רק בקשה אחת, אם אפשר כי אתה רוצה לסיים את הדיון

מאיר פעיל:  אני אשמח מאוד, גם דיברתי עם חבר הכנסת סימון מושיאשוילי, אם תוכלו לסייע לנו לקבל סוף-סוף את האישור של גוף ציבורי

מאיר פעיל:  זה יאפשר לנו לעשות הרבה יותר בצורה פרו-אקטיבית ויזומה כדי לאתר את כל מי שזכאי לקבל הנחה או פטור מתשלום חשמל ולהעניק לו את זה

דוד ביטן: היום אתה לא יכול לבקש את זה?     

מאיר פעיל: אנחנו מבקשים

מאיר פעיל:  הם לא עונים

יסמין פרידמן: משרד המשפטים מתנגד

מאיר פעיל: אני מתחנן והם לא נותנים

מאיר פעיל:  משרד המשפטים לא נותן את האישור

מאיר פעיל:  הוצאנו מכתבים על גבי מכתבים

דוד ביטן: אתה יכול לבקש את הפרטים האלה מכוח חוק חופש המידע

דוד ביטן:  איפה כתוב שאי אפשר להגיש את זה במסגרת הזאת? תבדוק את זה

מאיר פעיל: בדקנו

מאיר פעיל:  כבוד היושב-ראש, לא נותנים לנו

שלום דנינו: גם אני נתקלתי בבעיה הזאת ומה שקרה, אני לא יודע אם זה יכול לעבוד אצלך, דרך משרד ראש-הממשלה

שלום דנינו:  כך אני פעלתי

שלום דנינו:  דרך מחלקת הסטטיסטיקה ואז הם קיבלו אישור

דוד ביטן: למה הם מקשים?     

מאיר פעיל: נכון

מאיר פעיל:  מה הבעיה? אני לוקח את זה לטובת העניין

מאיר פעיל:  אגב, בביטוח הלאומי, באמצעות הנתונים נתנו לאנשים קצבאות מבלי שהם אפילו ידעו שמגיע להם

דוד ביטן: לא נסיים את הנושא

דוד ביטן:  אני מבקש בעניין הזה לקיים כאן דיון עם משרד המשפטים יחד עם מאיר שפיגלר

דוד ביטן:  אם זה פותר את הבעיה, למה שזה לא יהיה?     

מאיר פעיל: זה פותר את הבעיה

מאיר פעיל:  זה הכי חשוב

דוד ביטן: בסדר

דוד ביטן:  נקבע בנושא הזה דיון קצר לשבוע הבא

דוד ביטן:       תודה

דוד ביטן:  הישיבה נעולה